"Be nɛ sa Yehowa hɛ mi ɔ" pi jeha pɔtɛɛ ko
61:1, 2
E ji be nɛ Yehowa haa nɛ a fiɛɛɔ he yemi kɛ tsɔɔ nihi nɛ a he jɔ ɔ, konɛ a pee tsakemi ngɛ a si himi mi
Ngɛ kaseli ɔmɛ a be ɔ mi ɔ, be nɛ sa Yehowa hɛ mi ɔ je sisi benɛ Yesu bɔni e sɔmɔmi ní tsumi ɔ tsumi ngɛ jeha 29 ɔ mi. Be nɛ ɔ ba nyagbe ngɛ jeha 70 ɔ mi benɛ Yehowa kpata Yerusalem hɛ mi kɛ 'gbla a tue' ɔ
Ngɛ wa be nɛ ɔ mi ɔ, be nɛ sa Yehowa hɛ mi ɔ je sisi jeha 1914 benɛ a wo Yesu matsɛ ngɛ hiɔwe ɔ, nɛ e maa ba nyagbe ngɛ haomi ngua a mi
Yehowa ha e we bi 'dami tso nguahi'
61:3, 4
A pɔɔ tsohi nɛ a ka gagaaga a nami ngɛ hue tsohi a mi. Tso ɔmɛ tsuo yeɔ bua a sibi
A sipoku nguangua amɛ mimlaa a he, nɛ ke kɔɔhiɔ nɛ nya wa fia a, a daa si kpɛii
Tso gagaa amɛ haa tso tsɔwi ɔmɛ hɔ̃, nɛ bahi nɛ hɔleɔ kɛ pueɔ si ɔ haa nɛ niye ní baa zu ɔ mi ha tso ɔmɛ tsuo
Nihi nɛ a pɔ mɛ nu nɛ a piɛ ngɛ zugba a nɔ ɔ ji 'dami tso ngua amɛ' ɔ nɛ. A yeɔ bua nyɛmimɛ Kristofohi nɛ a ngɛ je kɛ wɛ ɔ, nɛ a poɔ a he piɛ